Tervetuloa seuraamaan Rikotusta eheäksi -ohjelmaa!
Keskustelemme 4 jakson ajan riippuvuuksista ja niistä toipumisesta -
terapeutti, pastori, kirjailija Seppo Jokisen kanssa.
Tänään puhumme riippuvuuksien juurista ja taustoista.
Tervetuloa, Seppo! - Kiitos, kiitos.
Mennään ihan asian ytimeen tässä aluksi.
Miksi päihteet, porno, pelaaminen ja jopa sosiaalinen media -
koukuttavat meitä ihmisiä?
Minusta ne täyttävät tyhjiötä, mikä ihmisen/ihmisten sisällä on.
Tälle tyhjiölle on tietysti useita selityksiä.
Minun selitykseni on, että se on tietynlaista vajetta -
perusturvavaiheesta ihmisen elämässä.
Lapsella on valtavan paljon tarpeita.
Pieni lapsi ei puhu niistä, vaan hän olettaa, -
että vanhemmat/hoitajat/kasvattajat tietävät ne ja tyydyttävät ne.
Itku on varhaisimmassa vaiheessa oikeastaan ainoa tapa ilmaista, -
että tarvitsee jotain. Jos niitä jää paljon tyydyttämättä, -
niin tulee tyhjä olo. Kaikkein tärkein perustarve on -
on rakkauden kohteena oleminen. Ei rakastaminen, -
vaan rakkauden saaminen. Jos se jää tyhjäksi, -
niin se on mielestäni se suurin sisällä oleva tyhjiö.
Mitkä ovat tyypillisimmät terapeutin työssä kohtaamasi riippuvuudet?
Mitkä tulevat useimmiten vastaan?
No, minulla ovat tulleet aika monet.
Alkoholi-, huume- ja lääkeriippu- vuudet ovat olleet jo 40 vuotta.
Olin Turun A-klinikalla 10 vuotta terapeuttina.
Sen jälkeen olin Kriminaalihuolto- kodissa johtajana -
ja Päihdehuollon kuntainliiton johtajana.
Näissä kaikissa tulivat nämä eli liimat, alkoholi, huumeet -
ja kaikki mahdolliset, mitä voi päihteenä käyttää.
Sen lisäksi on tullut tämä porno- riippuvuus aika paljon.
Sitten on tullut myös nettiriippuvuus -
ja seksiriippuvuus laajemminkin ja vaikka mitä riippuvuuksia.
On peliriippuvuuksia, ja niitäkin on minulla ollut asiakkaina.
Ne ovat aika laaja kirjo ja nimen- omaan täyttämässä tätä tyhjiötä.
Pitkä lista. Oletko huomannut, että olisi jotain eroja -
naisten kärsimien ja miesten kärsimien riippuvuuksien välillä?
Ovatko jotkut tietyt riippuvuudet jotenkin sukupuolittuneita?
No, asiakkaistani 70 % on aina ollut naisia.
Eli tuota...
olettaisin, että miehillä on seksi- riippuvuus vahvemmin esillä.
Mistähän se johtuu? - Uskon sen johtuvan siitä, -
että mies on luotu seksuaalisesti aktiiviseksi.
Jumala on tarkoittanut miehen aktiivisuuden herättävän naisen -
eli nainen reagoi reaktiivisuudella siihen.
Mies on aina vähän aktiivinen.
Jos se on myös tyydyttämättömiä perustarpeita, -
niin hän voi jäädä kiinni tähän, minkä hän kokee hyvänä.
Hän täytyy siis silloin kokea se seksi hyvänä.
Oikeastaan kaikissa riippuvuuksissa on se, että siitä saa palkinnon -
ja se antaa hyvänolon tunteen jollakin tavalla.
Miten naisten painopisteet riippuvuuksissa?
Jos ajatellaan päihteitä, niin naisilla on viinitissuttelu.
Päivittäin otetaan sitä ja ollaan pienessä pöhnässä, -
mutta ei olla varsinaisessa humalassa.
Humalahakuinen juominen tulee -
jossain alkoholisoitumisen vaiheessa kuvaan.
Sitten voi tulla naisistakin hyvinkin vaikeita -
ja hankalia tapauksia humalassa. Se on yksi.
Täytyy sanoa, että en ole naisilla havainnut niin paljoa.
Naiset ovat usein enemmänkin olleet uhreja -
ja tavallaan yrittävät hallita toisen osapuolen, -
puolison tai lapsen, riippuvuus- käyttäytymistä.
Totta kai some- ja nettiriippuvuutta laajemminkin on naisilla.
Sitten joillakin on myös seksiriippuvuutta.
Ei silti passaa yleistää näitä.
Sitten on huumeriippuvuuksia naisilla paljonkin nykyään.
Olen myös tavannut -
ihan lauantaina viimeksi useampia, joilla oli näitä ollut.
Mennään vielä netti- ja someriippuvuuteen.
Minkälaista se riippuvuus on?
Millaista on todellisen someriippuvaisen käytös?
Minusta se toimii itseä vastaan.
Jos pitäisi lähteä... Minulla on parastaikaa keskusteluyhteydessä, -
en enää tee terapiaa, mutta jatkuvassa keskusteluyhteydessä -
nuori yliopisto-opiskelija.
Hänellä on nettiriippuvuus. Hän ei malta lähteä luennoille, -
vaan hän on paljon netissä.
Siihen on liittynyt myös vähän pornoa.
Minusta kaikki riippuvuudet voi luokitella sellaisiksi sen jälkeen, -
kun ne toimivat omaa etua vastaan. Omaa työntekoa, selviytymistä, -
parisuhdetta, perhettä vastaan eli vievät ja varastavat -
liian paljon aikaa ja ihmistä. - Oletko huomannut, -
että joillakin ikäryhmillä olisi tietty hallitsevampi riippuvuus -
tai addiktoituuko mielestäsi joku ihmistyyppi tai luonne?
Joo, mielestäni on. Jos ajatellaan alkoholisoitumista, -
niin minun ikäpolveni ja ehkä vielä seuraava eli 60-vuotiaat -
ovat yleensä alkoholisteja.
Nuoremmilla eli 40-50-vuotiailla on usein alkoholi ja lääkkeet.
30-vuotiailla ja nuoremmilla on usein vain huumeet.
Huumeita on eri tyyppisiä, ja niitä käytetään paljonkin.
Tässä on tämä muutos tapahtunut.
Oikeastaan voisi ajatella ja olen sen huomannutkin, -
että alkoholiriippuvuus voidaan hoitaa paljon helpommin -
kuin alkoholi- ja lääkeriippuvuus tai huumeriippuvuus.
Entä ihmistyyppi tai luonne?
Löytyykö sellaista vai olemmeko kaikki yhtä alttiita?
No, olen kirjoissani maininnut sen, -
että pitkään stressiyhteisössä oleva lapsi -
eli on stressin vaikutuksen alaisena kuukausia tai vuosia, -
valitsee selviytymismekanismiksi joko uhman ja protestoinnin -
eli alkaa uhmata auktoriteettia ja sillä selviytyy.
Toinen keino on alistuminen ja suorittaminen -
eli he tavallaan jäävät janan alku- ja loppupäähän.
Normaali ihminen liikkuu siinä: välillä antaa periksi/uhmaa.
Näille jää kiinni se ja tulee tavallaan -
alistuja-suorittaja -persoonallisuus- tyyppi ja uhmaaja-protestoija.
Uhmaajat ovat usein alkoholistimiehiä.
On myös tällaisia kilttejä, jotka eivät ole oppineet sanomaan ei.
He ovat näitä viinitissuttelijoita.
He eivät uskalla siinäkään oikein rajusti ottaa, -
mutta se kuitenkin antaa sen levon ja jonkun tyydytyksen, -
kun on pienessä pöhnässä. Samalla tavalla kehittyy -
siitäkin alkoholismi ja maksavauriot, -
kuin perinteisemmästä viikonloppujuomisesta, -
mitä Suomessa harrastetaan + vielä pari arki-iltaa vedetään lärvit.
Se on myös alkoholismia, jos se on jatkuvaa.
Onko riippuvuuksilla mielestäsi juuristoa tai toistuvaa kaavaa?
Jos ensimmäistä kertaa maistaa alkoholia, -
tuskin käy mielessä, että minusta varmaan tulee alkoholisti.
Juuri päihteitten (alkoholi, huumeet) -
ja voi olla pornoriippuvuudenkin taustalla minusta aika selkeästi -
se pahanolon, ulkopuolisuuden tai tyhjyyden tunne sisällä.
Ihminen etsii siihen täyttymystä.
Jos on jatkuva paha tai ahdistava olo tai on masentunut, -
niin kun löytyy aine, joka välittömästi poistaa sitä -
jonkun verran tai kokonaan, niin se loksahtaa heti kiinni.
Silloin käy niin, että se tuntuu valtavan hienolta jutulta.
Nyt tätä täytyy saada lisää. Sitten hän taistelee -
sosiaalisen ymmärryksen, saamansa opetuksen, koulutuksen -
ja saamiensa tietojen ja taitojen kanssa.
Hän pyrkii käyttämään sitä vain silloin tällöin lääkkeen omaisesti.
Sitten se lääke yleensä ottaa vallan, -
oikeastaan kaikki riippuvuudet työ mukaan lukien.
Se ottaa vallan ja vaatii kaiken. Silloin on kiinni siinä.
Junassa tänne Helsinkiin kuuntelin, kun yksi mies puhui puhelimeen.
Hän valitti valtavaa kiirettä. Pitäisi laskuttaa ja tehdä kaikkea.
Jostain täytyy vaan puristaa aikaa.
Siinä ajattelin, -
että olisin halunnut auttaa häntä. Olisin kehottanut ottamaan lomaa.
Muuten tulee burn out hyvin pian. Mutta eihän se minulle kuulu -
ja joku voi loukkaantua ja suuttua. En puhunut mitään.
Hiljaa huokaisin kyllä taivaaseen: "Herra, auta häntä jotenkin, -
ettei hän tuhoa itseään burn outin ja uupumisen kautta."
Mitkä ovat burn outin ensimmäisiä merkkejä? Milloin pitää herätä?
Kun tämä on kristillinen TV-kanava, voidaan sanoa, -
että ensimmäisiä merkkejä on tämä.
On kokenut, että Jumala on antanut näyn ja kutsumuksen ja vision, -
mitä pitäisi tehdä. Siinä on ensin into.
Sinä haluat toimittaa TV-ohjelmia ja minä olen halunnut terapoida.
Sitten alkaa epäillä, onkohan se näky sittenkään Jumalasta.
Alkaa epäillä ja sitten tulee se, että ei se taidakaan olla.
Alkaa kieltää omaa hengellistä ja myös muuta todellisuutta.
Siinä vaiheessa olisi hälytys- kellojen soitava.
Se ei ole hengellistä vaan psyykkistä uupumista.
Psyykkinen uupumus voidaan aina hoitaa -
ja sen jälkeen Jumalan meihin asettama henki on minusta terve, -
mutta psyyke heijastelee sinnekin paljon.
Oikein sairas psyyke hengellistää itsensä.
Näitä tapauksia näkyy psykiatrisissa sairaaloissa.
Jumala ei kuitenkaan ole kenenkään päätä sekoittanut eikä sekoita.
Olen siitä täysin varma. Mutta kun ei ymmärretä, -
että ihminen on henki, sielu ja keho eli kokonaisuus.
Jos sielu on kovin rasittunut ja sairas, -
se heijastuu myös henkeen ja fyysiseen olemukseen.
Jos sielu menee remonttiin ja hajoaa, -
niin vaikutukset ovat vakavat ja pitkäaikaiset.
Mennään tähän sinun omaan tarinaasi.
Olet ollut 30 vuotta raittiina.
Oletko löytänyt syytä omaan alkoholismiisi?
Olen. Selkeimmät ja vahvimmat syyt ovat nämä.
Olen syntynyt heti sodan päätyttyä heinäkuussa -45.
Olen saanut alkuni vielä sodan aikana.
Isä oli sodassa loppuun asti eli 5 vuotta.
Äiti pelästyi alkuani niin paljon, -
että yritti abortoida minut laittomasti Turussa.
Minun silloin 6-vuotias siskoni ymmärsi sen.
Se ei onnistunut ja minä synnyin. Kun isä tuli sodasta, -
niin isä yritti tappaa kolmen ensimmäisen vuoden aikana useasti.
Äiti kertoi vasta aikuisena, -
että hän pääsi ulos milloin ikkunasta tai ovesta minä kainalossa.
Isä piti sinua siis aviottomana? - Joo. Tuli Turusta kirje, -
että tietääkö hän, että vaimo huoraa Turussa saksalaisten kanssa?
Ei siinä tietysti mitään nimeä ollut.
Äiti oli ns. pikku-Berliinissä Turussa.
Se oli saksalainen varuskunta meidän asunnon lähellä.
Hän oli siellä kanttiinissa töissä.
Tämmöinen kirje tuli isälle ja isältä tuli vastaus, -
kun äiti kirjoitti odottavansa lasta. Sen kirjeen olen nähnyt.
Isältä tuli vastaus: "Minä en ainakaan ole sen lapsen isä."
Olen terapeuttina oppinut ja tiedän, että kaikki kokemukset, -
jopa ennen syntymää, jäävät tunnemuistiimme -
ja kehon muistiin. Tietoinen muisti alkaa vasta eriytymisen jälkeen -
noin 2-3-vuotiaana, kun lapsi äkkiä tajuaa olevansa erillinen, -
eikä hän olekaan osa äitiä.
Sen jälkeen alkavat tietoiset yksittäiset muistikokemukset.
Keho muistaa silti kaiken.
Oireina oli, että minulla oli pikkupojasta asti pelkoa.
Se tuntui aina olevan tuolla takana.
En pystynyt koskaan näkemään, mikä minua pelottaa ja ahdistaa.
Alkoholisoiduit aikuisuudessa.
Miten läheisesi suhtautuivat päihdeongelmaasi?
Nostiko kukaan ns. kissaa pöydälle missään vaiheessa?
Ei siinä vaiheessa. Minä kyllä aika siististi join.
En kauheasti pitänyt meteliä siitä läheisille.
Kun olin jo avioliitossa, olin valmistunut, armeijan käynyt, -
silloinkin vielä join hyvin siististi.
Oikeastaan se paheni pikkuhiljaa, -
koska se vaikutus kuitenkin oli niin valtavan vahva.
Jos tässä taas hengellistetään, -
että Jumalan Pyhä Henki on vahva Henki -
ja saatana loi kopion Spiritus Fortis eli vahva henki.
Niillä on samantapaiset vaikutukset alussa.
Molemmat tuottavat hyvää oloa -
ja saatanan kopio on tuhoisa.
Se tappaa ja tuhoaa ja kehittää vakavan riippuvuuden itseensä.
Jumalan Pyhän Hengen kosketus olisi parantavaa.
Minä kyllä jäin kiinni heti ensimmäisestä kerrasta.
Tunnemuutos oli niin valtava, että tuntui siltä, -
että hyvänen aika, pystyn tekemään mitä vaan!
Olin aina ollut ahdistunut ja masentunut.
Kun katsot elämääsi taaksepäin, voitko ajatella, -
että riippuvuutesi olisi ollut estettävissä?
Kun tietyt asiat olisivat olleet toisin, näin ei ehkä olisi käynyt?
No, omalta kohdaltani - en kenenkään muun kohdalta - ajattelisin, -
että ei ollut estettävissä. Se veto oli niin vahva, -
että kyllä valmiina pappina tiesin, ettei saisi ottaa alkoholia.
Tai oikeastaan sitä pitäisi käyttää kohtuullisesti.
Siitä Raamattu varoittaa. Toisaalta taas kehottaa: -
"Ota vähän viiniä vatsasi tähden." (Paavali sanoo Timoteukselle)
Siellä puhutaan viinin käyttämisestä -
ja kohtuuton alkoholinkäyttö taas on tuhoisaa.
Tiesin nämä kaikki, mutta se tunnemaailma on usein addikteilla, -
eli riippuvaisilla, niin vahva, -
että tavallaan se tunne voittaa järjen tiedon.
Se hyvänolon tunne oli niin vakuuttava, -
että kaikki järjen opit vähitellen väistyivät, -
koska se helpotus oli niin suuri. - Joo.
Oletkin viitannut Raamattuun jo useammassa kohtaa.
Miten mielestäsi Raamattu puhuu riippuvuuksista?
Mikä on Raamatun selitys riippuvuuksien juurille?
No, sitä täytyy hakea Vanhasta ja Uudesta testamentista.
Olen paljon lukenut esim. Samuelin kirjan alkua.
Siellä puhutaan Samuelin vanhemmista.
Elkana oli isä. Äidin nimeä en nyt juuri muista, -
mutta isällä oli kaksi vaimoa: Hanna ja mikä se toinen oli?
Tällä toisella oli lapsia, mutta Hannalla ei ollut.
Tämä toinen kiusasi Hannaa jatkuvasti lapsettomuudesta -
ihan ahdistukseen asti. Tuolloin vaimoa aina syytettiin siitä, -
jos lapsia ei tule. Miehellä ei ollut osuutta. Se oli vaimon syy.
Hän oli niin ahdistunut, että itki temppelissä rukoillessaan.
Hän teki Jumalan kanssa kaupat. Jos Jumala antaa hänelle pojan, -
niin hän luovuttaa sen Jumalalle, kun hän vieroittaa sen rinnasta.
Jumala vastasi tähän antamalla hänelle tämän lapsen.
Tämmöinen on yksi riippuvuuden tausta, -
että esim. perheessä kiusataan koko ajan.
Se saa ihmisen epätoivoon, ja hän hakee siihen lohtua.
Hanna haki oikeasta paikasta: temppelistä ja rukouksesta.
Hän sai lohdun. Jumala vastasi hänelle.
Elkanalla oli siinä sokeutta, -
että hän ei nähnyt, miten toinen vaimo kiusaa toista.
Hän ei nähnyt tätä ilkeyttä eikä tätä tuskaa.
Usein näin on perheissäkin. Joku lapsi kokee, -
että häntä ei hyväksytä eikä hänelle anneta arvoa, -
vaan kiusataan. Ja häntä kiusataan koulussakin.
Kun hän löytää alkoholin tai huumeet, niin luultavasti se on menoa.
Olemme pohtineet riippuvuuksien taustoja.
Millaisen toivon näkökulman haluaisit ohjelman lopuksi kertoa -
näistä Jumalan mahdollisuuksista? Rukouksen tärkeyteen viittasitkin.
No, minulla ei ole oikeastaan muuta konstia auttamiseen ollutkaan -
kuin keskustelu ja rukous. Joskus on myös pidetty -
tunneintensiiviseminaareja (n. 10 v) tunteiden purkamiseksi.
Rukoukseen uskon ja tietysti uskon Jumalaan, jota rukoilen -
ja Jeesukseen, joka on minun Vapahtajani.
Rukouksessa pitää luottaa Jumalan arvioon.
Hän arvioi, millä tavalla Hän vastaa.
Se on ollut usein kova paikka. On rukoillut eikä ole heti parantunut.
Olen toipumisporukoissa, joissa aina joskus juttelen -
muiden toipuneiden/toipuvien kanssa.
Joku joskus sanoo, että kyllä hänkin krapulassa rukoili Jumalaa, -
muttei auttanut. Sitten hän sanoo olleensa 7 vuotta raittiina.
Se ymmärretään niin, että jos Jumala ei sillä hetkellä auta -
ja vastaa pyyntöön, niin apua ei tullutkaan.
Kun pyydät apua, Jumala alkaa järjestellä palikoita niin, -
että Hän voi avun antaa ja olet valmis ottamaan sen.
No, ihmeen avulla Hän joskus vastaa.
Viikko sitten Evankeliumitalolla luentotilaisuudessa tuli -
50-60-vuotias äiti kertomaan, että olin rukoillut -
hänen sijaislapsensa puolesta muutama kuukausi aiemmin.
Muistan, kun tämä tyttö tuli rukoiltavaksi.
Hän katsoi minua silmiin ja kysyin, mitä hän haluaa.
"Miten näistä huumeista pääsisi eroon?"
Rukoilin lyhyesti, ja sijaisäiti kertoi, -
että hän on nyt päässyt, elää ja on onnellinen.
Hän on päässyt niistä sen rukouksen seurauksena.
Mahtavaa! - Joo, se oli valtava palaute.
Mahtava esimerkki Jumalan voimasta, kun ihmisen keinot on käytetty.
Joo, mulla ei ollut mitään. Näin hänen tuskansa.
Ei voinut muuta kuin rukoilla.
Meidän on nyt hyvä käyttää juuri tätä työkalua, johon viittasit.
Tähän loppuun pyytäisin, Seppo, sinua ihan kameraan katsoen -
rukoilemaan katsojiemme puolesta ja käyttämään sitä asetta, -
joka meillä on. Ole hyvä!
Pyhä Jumala, rakas taivaallinen Isä, -
lähestymme Sinua TV7:n studiossa Heinin, kameramiesten -
ja ohjaajien kanssa Jeesuksen nimessä.
Tiedät paljon niitä ahdistuneita nuoria, -
jotka ovat jo kokeilleet päihteitä tai jotain riippuvuuksia, -
mutta jotka eivät ole vielä niissä syvällä sisällä.
Pyydän, että annat heille sitä rakkautta, vanhemmuutta, -
ymmärtämistä, isyyttä, äitiyttä, -
mitä he eniten kaipaavat ja tarvitsevat.
Pyydän, Jeesus, Sinua katkaisemaan tämän tien heti alkuunsa, -
että heidän ei tarvitsisi käydä sitä tuskallista tietä 10-15 vuotta, -
ehkä 20 vuotta, ehkä loppuelämän.
Jeesuksen nimessä ja veressä katkaiset tämän kehityksen -
ja vapautat nämä ihmiset. Sinun nimessäsi tätä pyydän, -
Isä, Poika ja Pyhä Henki. Aamen.
Olet juuri katsonut Rikotusta eheäksi -ohjelman.
Jos ohjelma kosketti sinua, voit tukea tämän sarjan tuottamista.
Voit soittaa numeroon tai lahjoittaa ruudussa näkyvälle tilille -
käyttäen viitenumeroa 9920. Kiitos tuestasi!
Tekstitys: Tuula-Riitta Virrankare